Námsbrautin Nám og þjálfun hefst í næstu viku - skráning í fullum gangi Í Námi og þálfun eru kenndir áfangar í lífsleikni , upplýsingatækni , íslensku , ensku og stærðfræði . Í næstu viku hefst nám á nýrri námsbraut hjá SÍMEY sem hefur hlotið yfirskriftina Nám og þjálfun . Námsbrautin tekur til fjögurra námsgreina , íslensku , upplýsingatækni , stærðfræði og ensku , auk lífsleikni , sem er í upphafi námsins , annars vegar hópefli og hins vegar námstækni . Fyrir hverja er Nám og þjálfun ? Námið tekur mið af námskrám Aðalnámskrár framhaldsskóla fyrir þessar námsgreinar en í náminu verður sérstök áhersla á mismunandi námsnálgun þátttakenda í náminu og samþættingu námsþátta . Um er að ræða grunnáfanga í þessum greinum og er námið fyrir alla sem vilja auka þekkingu sína . Námið nýtist t.d. sérstaklega vel fólki sem hefur lokið raunfærnimati í iðngreinum og stefnir á að ljúka sveinsprófum í sínum faggreinum . Nám með fullri vinnu – kennt tvö kvöld í viku og á laugardögum Námið er sett þannig upp að fólk geti sótt það með fullri vinnu . Samkvæmt fyrirliggjandi stundaskrá verður íslenska kennd fyrir áramót , öll mánudags - og miðvikudagskvöld kl. 17 - 20 fram að jólum ( síðasti kennsludagur verður miðvikudagurinn 18. desember ) . Sex laugardaga til jóla , kl. 09 - 12 , verður kennd upplýsingatækni ( síðasti upplýsingatæknitíminn verður 14. desember . ) Eftir áramót verða fjórir upplýsingatæknitímar 6. , 8. , 13. og 15. janúar kl. 17 - 20 og þar með lýkur upplýsingatækninni í náminu . Þá tekur við stærðfræði og hún verður kennd alla mánu - og miðvikudaga kl. 17 - 20 og auk þess fjóra laugardaga kl. 09 - 12 . Síðasti stærðfræðitíminn verður samkvæmt stundaskrá 18. mars 2020 . Að lokum verður enska kennd og verður fyrsta kennslustundin í henni máudaginn 23. mars . Sem fyrr verður kennt á mánudögum og miðvikudögum kl. 17 - 20 og einnig verður kennt fjóra laugardaga kl. 09 - 12 . Íslenska , lífsleikni , stærðfræði , enska og upplýsingtækni Í heildina er námið 198 klukkustundir ( með hléum og kaffitímum ) sem skiptist svo : Lífsleikni ( hópefli og námstækni ) 6 klukkustundir , íslenska 42 klukkustundir , upplýsingatækni 30 klukkustundir , stærðfræði 66 klukkstundir og enska 54 klukkustundir . Sem fyrr segir hefst Nám og þjálfun í næstu viku , nk. mánudag , 28. október , með lífsleikni . Íslenskan hefst 4. nóvember , upplýsingatæknin 9. nóvember , stærðfræðin 20. janúar og enskan 23. mars . Engin próf verða í áföngunum , námsmatið verður eingöngu í formi símats og / eða verkefnavinnu . Vert er að undirstrika að menntamálaráðuneytið hefur samþykkt að námsleiðina megi meta til styttingar á námi í framhaldsskóla . Jafnframt er vakin athygli á því að mat á fyrra námi nemenda er á ábyrgð skólameistara viðkomandi framhaldsskóla . Það er ekki of seint að skrá sig í þetta nám . Hér er hægt að skrá sig og einnig eru hér nánari upplýsingar um áfangana .